Harakatdagi vulqon og‘zidan tirik akulalar topildi (video)

Amerikalik olimlar harakatdagi suvosti vulqoni og‘zida akulalarning ikki turi va skatni aniqlab, ularni videoga tushirishga muvaffaq bo‘ldi. Bu haqda Daily Mail nashri xabar bermoqda.

Tinch okeani janubida joylashgan Kavachi vulqoni og‘zidagi ekstremal sharoitlar tufayli olimlar uning ichiga ko‘pi bilan bir soatga videokamerani tushira oldi, xolos. 45 metr chuqurlikka tushirishlardan birida ikki turdagi akula, skat, meduza va bir necha xil baliqlarni payqashgan.
“Yirik dengiz jonivorlari ishqor darajasi yuqori bo‘lgan o‘ta issiq suvda yashayotganiga guvoh bo‘ldik. Endi ular bu sharoitga qanday moslashganini aniqlasak bo‘lgani”, — deydi suratga olishni amalga oshirgan muhandis Brennan Fillips.